***Mystic River*** er en amerikansk film fra 2003 i regi av Clint Eastwood, publisert av Warner Bros. og manus ble skrevet av norsk-amerikaneren Brian Helgeland basert på en roman av Dennis Lehane.

Handling
--------

Tre gutter, Jimmy Markum, Sean Devine, og Dave Boyle, spiller landhockey i Boston i 1975. De oppdager et område med våt betong og skriver navnene deres der når en bil parkerer ved siden av dem. To menn, en av dem later som han er politibetjent og den andre en prest, kjefter på guttene for at de ødelegger den nye betongen. De gir Dave ordre om å sette seg inn i bilen. Mennene kidnapper Dave og mishandler ham i fire dager før han kommer seg unna. 25 år senere er de tre guttene voksne. De er fremdeles bosatt i Boston, men har vokst fra hverandre. Jimmy er en tidligere kriminell, som nå eier en dagligvarebutikk i nabolaget. Sean er detektiv hos politiet i Massachusetts. Dave er en blåsnipparbeider som kontinuerlig hjemsøkes av kidnappingen og voldtekten han opplevde som barn. Jimmy og Dave er fremdeles naboer.

Jimmy sin 19 år gamle datter Katie er i hemmelighet i et forhold med Brendan Harris, en gutt som Jimmy forakter. Brendan og Katie planlegger å stikke av sammen til Las Vegas. En kveld går Katie drar ut sammen med venninnene sine, og Dave ser henne på en lokal bar. Den natten blir Katie myrdet, og Dave kommer hjem med en skadet hånd og blod på klærne, som kona Celeste hjelper ham med å vaske opp. Dave påstår at han slåss mot en tyv som forsøkte å rane ham. Detektiv Sean Devine blr satt til å etterforske drapet på Katie. Hans gravide kone, Lauren, har nylig forlatt ham.

Sean og hans partner, Whitey Powers leter etter morderen, og Jimmy gjennomfører sin egen undersøkelse ved å bruke sine forbindelser i nabolaget. Sean oppdager at pistolen som ble brukt til å drepe Katie, også ble brukt under ett ran på 1980-tallet av en fyr som heter "Just Ray" Harris, faren til Brendan Harris som har vært savnet siden 1989. Men Brendan hevder at faren hans fremdeles sender familien 500 dollar hver måned. Brendan påstår at han ikke vet noe som helst om farens gamle pistol, men Sean tror at Brendan vet mye mer enn han sier. Politiet mistenker også Dave som en mulig gjerningsmann fordi han var en av de siste menneskene som hadde sett Katie i live.

Jimmy og vennene hans er med når Dave drikker seg full på en lokal bar. Når Dave forlater baren, følger de etter ham ut. Jimmy forteller Dave at han flere år tidligere skjøt "Just Ray" Harris, fordi han gir Harris skylden for at Jimmy havnet i fengsel. Dave innrømmer til Jimmy at han drepte noen den kvelden, men det var ikke Katie. Han slo en barnemishandler i hjel etter å ha oppdaget at denne mishandleren voldtok en prostituert i en parkert bil. Jimmy tror ikke på historien til Dave, og truer ham med kniv. Når Dave kommer med en falsk tilståelse om å ha drept Katie, dreper Jimmy ham og slenger kroppen hans i en elv som går under navnet *Mystic River*.

Brendan Harris tror at hans yngre bror Ray Jr. og vennen John O'Shea har noe med Katies drap å gjøre. Han bruker vold mot de to guttene og truer med å drepe dem hvis de ikke innrømmer deres skyld. Når John tar pistolen og skal skyte Brendan, kommer Sean og Whitey Powers akkurat i tide til å stoppe den. Neste morgen forteller Sean til Jimmy at John O'Shea skal ha tilstått å ha drept Katie ved et uhell når en pistol gikk av ved et feil. Sean spør Jimmy om han har sett Dave, fordi politiet ønsker å avhøre ham i en annen sak - drapet på en kjent barnemishandler.

Om filmen
---------

Den vant to Oscar

* Beste mannlige hovedrolle; (Sean Penn)
* Beste mannlige birolle (Tim Robbins)

Den ble Oscarnominert i ytterliger 4 kategorier;

* Beste film
* Beste regi (Clint Eastwood)
* Best Adapted Screenplay (Brian Helgeland)
* Beste kvinnelige birolle – (Marcia Gay Harden)

Rolleliste
----------

| Skuespiller | Rolle |
| --- | --- |
| Sean Penn | Jimmy Markum |
| Tim Robbins | Dave Boyle |
| Kevin Bacon | Sean Devine |
| Laurence Fishburne | Sgt. Whitey Powers |
| Marcia Gay Harden | Celeste Boyle |
| Laura Linney | Annabeth Markum |
| Kevin Chapman | Val Savage |
| Tom Guiry | Brendan Harris |
| Emmy Rossum | Katie Markum |
| Spencer Treat Clark | Silent Ray Harris |
| Andrew Mackin | John O'Shea |
| Adam Nelson | Nick Savage |
| Robert Wahlberg | Kevin Savage |
| Jenny O'Hara | Esther Harris |

Eksterne lenker
---------------

* (en) Offisielt nettsted Rediger på Wikidata
* (en) *Mystic River* på Internet Movie Database Rediger på Wikidata

* (no) *Mystic River* hos Filmfront Rediger på Wikidata

* (sv) *Mystic River* i Svensk Filmdatabas Rediger på Wikidata

* (da) *Mystic River* i Danmark Nationale Filminstitut Rediger på Wikidata

* (en) *Mystic River* på AllMovie Rediger på Wikidata

* (fr) *Mystic River* på Allociné Rediger på Wikidata

* (nl) *Mystic River* på MovieMeter Rediger på Wikidata

* (en) *Mystic River* på Turner Classic Movies Rediger på Wikidata

* (en) *Mystic River* på American Film Institute Rediger på Wikidata

* (en) *Mystic River* på Rotten Tomatoes Rediger på Wikidata

| * v
* d
* r
Filmer regissert av Clint Eastwood |
| --- |
| 1970-tallet | *Misty - mørkets melodi* (1971) • *Fremmed uten navn* (1973) • *Breezy - fri som kjærligheten* (1973) • *Iskald hevn* (1975) • *Josey Wales - Fredløs* (1976) • *Dødsjakten* (1977) |
| 1980-tallet | *Bronco Billy* (1980) • *Firefox* (1982) • *Honkytonk Man* (1982) • *Sudden Impact* (1983) • *På stram line* (1984) • *Pale Rider* (1985) • *Heartbreak Ridge* (1986) • *Bird* (1988) |
| 1990-tallet | *White Hunter Black Heart* (1990) • *The Rookie* (1990) • *Nådeløse menn* (1992) • *A Perfect World* (1993) • *Broene i Madison County* (1995) • *All Makt* (1997) • *Midnatt i det gode og ondes hage* (1997) • *Forbrytelsen* (1999) |
| 2000-tallet | *Space Cowboys* (2000) • *Blodspor* (2002) • *Mystic River* (2003) • *The Blues: Piano Blues* (2003) • *Million Dollar Baby* (2004) • *Flags of Our Fathers* (2006) • *Brev fra Iwo Jima* (2006) • *Changeling* (2008) • *Gran Torino* (2008) • *Invictus – den uovervinnelige* (2009) |
| 2010-tallet | *Hereafter* (2010) • *J. Edgar* (2011) • *Jersey Boys* (2014) • *American Sniper* (2014) • *Sully* (2016) |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** BNF **·** BNF (data) **·** SUDOC **·** NKC **·** MusicBrainz
 |